ત્યારપછી સુસંસ્કારી, સ્વકુળની સારી કન્યા સાથે ગૃહસ્થ જીવન પસાર કરીને પ્રજનન એટલે કે પ્રજા ઉત્પન્ન કરવાનો આદેશ હતો, પરંતુ ગૃહસ્થ જીવનનો હેતુ કેવળ પ્રજોત્પતિ ન હોવો જોઈએ. સંતાનોને સંસ્કાર આપીને પ્રજાતંતુ ચાલુ રાખવાનોઅને સાથે-સાથે કુટુંબ-સેવા તેમજ રાષ્ટ્ર-સેવા માટે કંઈ કરી છૂટવાનો હેતુ ઉપનિષદના ૠષિઓ યુવાનોને શીખવતા. આવા બાર વિષયો ઉપનિષદકાળમાં યુવાનોને ભણાવવામાં આવતા.